Kina tvangsflytter over 9000 innbyggere i søk etter romvesener
Kinesiske myndigheter skal nemlig bygge verdens største teleskop i området. Teleskopet slår det nåværende største teleskopet i verden, Arecibo-observatoriet på Puerto Rico, ned i støvlene. Les også: Russisk milliardær vil bruke 800 millioner på romvesen-jaktArecibo har en diameter på 300 meter. Kinesernes nye prosjekt Aperture Spherical Radio Telescope (FAST) får en diameter på en halv kilometer. De 9110 beboerne som i dag er bosatt der teleskopet skal bygges, må tvangsflyttes på grunn av de enorme elektromagnetiske bølgene som teleskopet vil skape i en omkrets på fem kilometer. Teleskopet skal være det mest følsomme radioteleskopet som noensinne er utviklet på vår planet, og har en prislapp på 1,2 milliarder yuan, om lag 1,6 milliarder kroner. Konstruksjonen begynte i mars 2011, og prosjektet skal være ferdig innen september i år.Innen den tid må altså boligene til flere tusen mennesker ofres til fordel på leting etter romvesener. – Teleskopet vil være i stand til å hjelpe oss i letingen etter intelligent liv utenfor vår galakse, sier Wu Xiangping, leder for Kinas astronomiske selskap, til nyhetsbyrået Xinhua. Hver beboer som tvangsflyttes, får en kompensasjon på 12.000 yuan, om lag 16.000 kroner. Fikk du med deg denne? Kineser til Norge med 125 kilo mynter
I jakten på intelligent liv utenfor vår galakse må innbyggere i Pingtang og Luodian i Guizhou-provinsen flytte innen september.